b'\n_START_ARTICLE_\nJohann Schmid\n_START_SECTION_\n\xc5\xbdivljenjepis\n_START_PARAGRAPH_\nJohann Schmid je v Luftwaffe vstopil \xc5\xbee leta 1938. Z Legijo Kondor je sodeloval v \xc5\xa0panski dr\xc5\xbeavljanski vojni, ob izbruhu druge svetovne vojne pa je bil dodeljen v 1./JG 2. Svojo prvo zmago v svetovni vojni je dosegel 14. maja 1940, ko je sestrelil francoskega lovca Morane Saulnier v bli\xc5\xbeini Fr\xc3\xa9noisa. V francoski kampanji je skupaj dosegel 7 zmag, kasneje pa je sodeloval tudi v Bitki za Britanijo in tam dosegel novih devet zmag._NEWLINE_Po tem uspehu je bil umaknjen v zaledje, kjer je prevzel naloge in\xc5\xa1truktorja mladih lovskih pilotov. No fronto se je vrnil avgusta 1941, ko se je s \xc4\x8dinom nadporo\xc4\x8dnika  pridru\xc5\xbeil JG 26. V dveh tednih po prihodu v novo enoto je sestrelil 12 sovra\xc5\xbenih letal, od katerih je kar tri britanske Spitfire sestrelil v enem dnevu (7. avgusta 1941). Nove tri Spitfire je sestrelil 9. avgusta (za zmage od 16 - 18), nove tri britanke lovce pa \xc5\xa1e 10. avgusta (19-21). Za 26 zmag je bil 21. avgusta odlikovan z Vite\xc5\xa1kim kri\xc5\xbeem in povi\xc5\xa1an v stotnika. Dan kasneje, 22. avgusta 1941 je postal poveljnik (Staffelkapit\xc3\xa4n) 8./JG 26. Na mestu poveljnika je zamenjal ranjenega nadporo\xc4\x8dnika Hans-J\xc3\xbcrgen Westphala._NEWLINE_V septembru 1941 je Schmid zabele\xc5\xbeil novih 11 zmag. Tri Spitfire je sestrelil 27. septembra (35-37), svojo 40. zmago, spet Spitfira, pa je zabele\xc5\xbeil 3. oktobra. 6. november 1941 je Schmid ob odsotnosti majorja Gerharda Sch\xc3\xb6pfla vodil III./JG 26 v bojno nalogo nad Rokavski preliv. Nad Kanalom se je njegov eskadron spopadel z dvanajstimi Spitfiri. Schmid je kmalu sestrelil enega od njih in mu sledil do vode. Ko je zakro\xc5\xbeil nad mestom, kjer je izginil angle\xc5\xa1ki lovec, je s Krilom svojega lovca Messerschmitt Bf-109 F-4 (W.Nr. 7211) \xe2\x80\x9c\xc4\x8crna 1\xe2\x80\x9d, zadel vodno povr\xc5\xa1ino in strmoglavil v morje. Posmrtno so ga povi\xc5\xa1ali v majorja._NEWLINE_Johann Schmid je skupaj dosegel 45 zra\xc4\x8dnih zmag, vse pa je dosegel nad zahodnim boji\xc5\xa1\xc4\x8dem.'